**PROIECT DIDACTIC**

**pentru activitatea integrată „Prietenii rândunicii”**

**Propunător:** ed.Ignat Diana-Valentina

# Unitatea de învăţământ: G.P.P. „Gulliver” Suceava

# Nivelul de vârstă/ Grupa: I / mică

**Tema anuală de studiu:** „Când, cum şi de ce se întâmplă?”

**Tema săptămânii:** „Vine, vine primăvara!”

**Tema activităţii:** „Prietenii rândunicii”

**Elementele componente ale activităţii integrate:**

ALA1 – ,,Un colţ de primăvară”

-Nisip şi Apă - ,,Plantăm flori de primăvară”

-Artă - „Copăcei înmuguriţi”-confecţie

- „Elemente caracteristice primăverii” – pictură

-Construcţii – „Gărduţuri” – asamblare

ADE– DOS: „Scrisoarea rândunicii”– povestea educatoarei

Tranziţii: „Iese melcul din căsuţă”, „La loc fiecare”, „Merg soldaţii-n pas vioi”

**Scopul activităţii:** dezvoltarea comportamentelor prosociale şi proactive prin stimularea abilităţilor empatice, asertive şi a deprinderilor tehnico-aplicative şi de exprimare artistico-plastice în situaţii problematice reale sau imaginare;

**Obiective operaţionale:**

-să asculte cu atenţie textul poveştii, reţinând ideile principale, asociindu-le cu imaginile prezentate;

-să denumească personajele din poveste, exprimându-se corect în propoziţii simple;

-să sesizeze efectele produse de fenomenele naturii în anotimpul primăvara, asupra personajelor poveştii;

-să desprindă semnificaţia noţiunii de prieten, denumind comportamente acţiuni, fapte specifice;

-să picteze, utilizând culori corespunzătoare, siluete de rândunele, soare, nori;

-să aplice hârtie mototolită pe crenguţe uscate;

-să planteze flori de primăvară;

-să asambleze gărduţurile pe suportul de polistiren;

-să asambleze „un colţ de primăvară” cu ajutorul produselor activităţii realizate pe centre;

-să comunice impresii pe baza lucrării realizate;

**Strategii didactice:**

**Metode şi procedee:** conversaţia, explicaţia, demonstraţia, exerciţiul, munca independentă, povestirea;

**Resurse materiale:** siluete de păsărele, nori, soare, suport pentru panou, plăsuţe de lemn, hârtie mototolită, lipici, crenguţe, flori naturale, pământ, jardiniere, suport polistiren, casetă, Prezentare Power Point, ecusoane;

**Forme de organizare:** în grupuri mici, frontal, individual.

**Durata:**  1 oră

**Bibliografie:**

- Laurenţia Culea, Angela Sesovici, Filofteia Grama, Mioara Pletea, Daniela Ionescu, Nicoleta Anghel; - *Activitatea integrată din grădiniţă (ghid pentru cadrele didactice din învăţământul preuniversitar)* - Ed. Didactica Publishing House, București, 2008;

-„Proiectarea pas cu pas” – coord. Daniela Răileanu, editura Diamant, Argeş, 2010;

- *Curriculum pentru învăţământul preşcolar* - D.P.H., 2009;

- *Programa activităţilor instructiv-educative în grădiniţa de copii* - ED. a II-a revizuită şi adăugită, M.E.C., Ed V& Integral, București, 2005.

**Scenariul activității**

Atenţia copiilor va fi captată de sosirea „Zânei Primăvara” care doreşte să cunoască copiii grupei mici „Piticot”, să le ureze spor şi să-i încurajeze în realizarea acelui „colţ de primăvară” pentru ca rândunica din curtea lui Petrişor să fie primită cu multă dragoste şi căldură.

Preşcolarii îşi vor exprima dorinţa de a asculta povestea: „Scrisoarea rândunicii” (Anexă), umărind în acelaşi timp slide-urile cu imagini.

Pe parcursul povestirii se vor explica şi cuvintele necunoscute: „nemilos”, „aspru”, „pervaz”. Textul va fi povestit, reflectând tonalitate, intonaţie, dialoguri şi semne de punctuaţie.

Povestea va fi prezentată până în momentul în care Petrişor cere ajutorul copiilor. Acesta doreşte să-i îndeplinească dorinţa rândunicii şi să-i construiască „un colţ de primăvară”, dar mai este foarte puţin timp până la sosirea acesteia şi singur nu va putea reuşi.

Prin intermediul tranziţiei „Iese melcul din căsuţă”, copiii se vor îndrepta spre centerele de lucru dorite.

Se vor intui la fiecare centru în parte, materialele existente pe măsuţe şi se va demonstra modul de realizare a temei propuse pentru fiecare centru în parte. Pe parcursul realizării lucrărilor vor fi sprijiniţi şi încurajaţi copiii care vor întâmplina dificultăţi.

Odată finalizate lucrările pe centre de activitate se vor sprijini copiii în luarea deciziilor completării machetei cu produsele realizate de ei în vederea distribuirii lor în spaţiul destinat amenajării „colţişorului de primăvară”.

Astfel, copiii vor putea contribui cu produsele realizate prin munca lor la decorarea, amenajarea spaţiului propus: copăceii se vor înfinge în suportul de polistiren, de asemenea şi plăsuţele de gard, se vor aranja şi jardinierele cu flori de primăvară, precum şi siluetele pictate, vor fi depuse pe un panou deasupra suportului de polistiren.

Odată amenajat spaţiul amintit se va cere copiilor să exprime verbal care a fost contribuţia lor în realizarea colţişorului de primăvară.

Prin intermediul tranziţiei„La loc fiecare” copiii vor reveni în semicerc şi vor urmări finalul poveştii.

Drept răsplată din partea rândunicii, fiecare copil va primi câte un ecuson „Zâna Primăvară” le va mulţumi şi ea copiilor pentru ajutorul acordat lui Petrişor.

Se vor reaminti, împreună cu preşcolarii, momentele importante ale poveştii, denumind personaje, identificându-le trăsături, sesizând urmările produse de vremea nemiloasă. Copiii vor părăsi sala de grupă utilizând tranziţia „Merg soldaţii-n pas vioi”.

|  |  |  |  |  |  |  |
| --- | --- | --- | --- | --- | --- | --- |
| **Nr. crt** | **Etapele activității** | **Conținutul științific** | **Strategii didactice** | | **Evaluare**  **Tehnici și indicatori** | **Tipul de inteligență activat** |
| **Metode și procedee** | **Mijloace de învățământ** |
| **1.** | **Captarea şi orientarea atenției** | Se va realiza cu ajutorul elementului surpriză – vizita „Zânei Primăvara”. | Conversaţia | Coşuleţ cu flori |  |  |
| **2.** | **Anunțarea temei și a obiectivelor** | Tema şi obiectivele activităţii vor fi transmise pe înţelesul copiilor. | Conversaţia  Explicaţia |  |  |  |
| **3.** | **Prezentarea optimă a conținutului și dirijarea învățării** | Accesibilizarea textului povestirii se va realiza prin povestirea parţială a acestuia, concomitant cu prezentarea imaginilor pe slide-uri. Decodificarea textului povestirii va confrunta preşcolarul cu situaţia-problemă a cărei soluţii va fi indusă de cadrul didactic prin prezentarea ofertei de lucru:  -La centrul nisip şi apă se va face apel la deprinderile tehnico-aplicatice în vederea realizării straturilor de flori;  -La centrul artă se va apela la deprinderile de exprimare artistico-plastice şi practice-aplicative pentru realizarea elementelor specific anotimpului (siluete de nori, soare, păsări);  -La centrul construcţii se va urmări realizarea gardului prin valorificarea deprinderilor tehnice. | Povestirea  Explicaţia  Explicaţia  Demonstraţia  Exerciţiul  Munca independentă  Explicaţia  Exerciţiul  Conversaţia | Prezentare PPT a poveştii  Pământ  Plante  Unelte  Jardiniere  Siluete de păsărele, nori, soare  rămurele, lipici, hârtie mototolită, pensoane, acuarele  Plăsuţe de gard din lemn  Suport din polistiren | Observarea comportamentului preşcolarilor  -Plantarea florilor  -siluetele de nori, păsări, soare pictate corespunzător-realizarea gărduţului | Inteligenţa lingvistică  Inteligenţa vizual-spaţială  Inteligenţa interpersonală Inteligenţa spaţial-vizuală  Inteligenţa kinestezică  Inteligenţa spaţial-vizuală |
| **4.** | **Obținerea performanței** | Crearea ,,colţului de primăvară” ca dovadă a prieteniei preşcolarilor faţă de rândunică prin asamblarea produselor realizate pe centre.  Antrenarea planului senzorio-perceptiv în decodificarea finalului anticipat al povestirii şi a imaginilor asociate, în vederea subordonării acţiunilor preşcolarilor, rezolvării situaţiei –problemă prezentate.  Se va stimula aprecirea de către preşcolari a comportamentelor şi atitudinilor empatice în situaţia concretă, în raport cu norme cunoscute sau prestabilite. | Exerciţiul  Conversaţia  Povestirea  Observaţia  Explicaţia | Colţul de primăvară creat din produsele realizate pe centrele de activitate  Prezentarea PPT a poveştii | Produsele activităţii preşcolarilor  Denumirea comportamentelor Răspunsurile preşcolarilor  Denumirea comportamentelor Răspunsurile preşcolarilor | Inteligenţa interpersonală şi intrapersonală  Inteligenţa lingvistică |
| **5.** | **Evaluare** | Se vor face aprecieri verbale, individuale și colective asupra desfăşurării activității. Copiii vor primi ecusoanele din partea rânduncii, drept răsplată pentru munca depusă | Conversaţia  Exerciţiul | Ecusoane |  | Inteligenţa emoţională |

**ANEXĂ - Scrisoarea rândunicii**

În fiecare an, în curtea lui Petrişor, soseşte voioasă o rândunică. Are cuib chiar în cireşul de lângă casă, unde-şi creşte puii: le caută hrană, îi învaţă să zboare, iar toamna târziu, când vremea devine nemiloasă, porneşte cu aceştia spre ţările calde.

Dar în acest an,cuibul este gol. Rândunica nu a sosit încă. Firmiturile de pe pervaz sunt neatinse, iar ciripitul rândunicii nu-l mai trezeşte pe Petrişor dis de dimineaţă.

Ieri, copilul a primit o scrisoare, dar nu ca cele lăsate în cutie de poştaş, ci scrisoare din ţările calde. Scrisoarea era trimisă de rândunică. Aceasta era obosită de zbor, de drum lung şi s-a oprit să se odihnească şi să prindă putere.

Prin scrisoare, Rândunica dorea să-şi anunţe sosirea şi totodată îngrijorarea cu privire la vântul aspru şi nopţile friguroase care i-au încurcat bucuria revederii cu Petrişor şi cu restul prietenilor care au rămas în ţară. Rândunica mai scria că îi este dor de soarele strălucitor, de copăceii înfloriţi şi înverziţi. Cum timpul este scurt până la sosirea ei, aceasta îl roagă pe Petrişor să îi construiască „un colț de primăvară”, în care să nu îi fie frig sau chiar să îngheţe.

Petrişor a alergat în căutarea Soarelui, dar nu-l găsi, a strigat copăceii înverziţi, dar nu i-a răspuns niciunul. Atunci, supărat, Petrişor a întrebat:

* Copii din grupa mica „PITICOT”, mă puteţi ajuta?

Copiii l-au ajutat pe Petrişor şi au construit cel mai frumos „colţişor al primăverii”. Rândunica a văzut din depărtare munca depusă de Petrişor şi de copii şi le-a trimis câte o surpriză împreună cu promisiunea că va sosi în curând.